Baukis z Troizény

Baukis (Baukis) bol olympijský víťaz v zápasení v roku 400 pred Kr.Nikolaos Gialourēs, The Eternal Olympics: the art and history of sport, str. 291

Baukis z Troizény bol na 95. olympijských hrách korunovaný olivovým vencom za víťazstvo v zápasení. Zápasenie (palé) zaviedli v Olympii na 18. hrách v roku 708 pred Kr.Eusebios, Kronika 2,193.   

Socha olympionika Baukida stála kedysi na posvätnej pôde Olympie. Ešte neporušenú ju v druhom storočí videl cestovateľ Pausanias. Vztýčili ju v juhovýchodnej časti Altidy a Pausanias zaznamenal, že bola dielom sochárskeho majstra Naukyda z Argosu.Pausanias, Periégésis tés Hellados, 6,8,4. 

 Referencie a bibliografia 


 Pozri aj 
 Zoznam olympijských víťazov staroveku

Kategória:Víťazi starovekých olympijských hier v zápasení